62021CO0777_INF
Rješenje Suda (osmo vijeće) od 19. listopada 2022. – Comune di Portici
(predmet C-777/21) (
1
)
„Zahtjev za prethodnu odluku – Članak 99. Poslovnika Suda – Članak 49. UFEU-a – Sloboda poslovnog nastana – Članak 56. UFEU-a – Slobodno pružanje usluga – Cestovni promet – Registracija i oporezivanje motornih vozila – Vozilo registrirano u državi članici – Vozač koji boravi u državi članici u kojoj je vozilo registrirano i u drugoj državi članici – Propis države članice koji zabranjuje osobama koje borave na njezinom području dulje od 60 dana da prometuju u toj državi članici vozilom registriranim u inozemstvu”
Slobodno kretanje osoba – Sloboda poslovnog nastana – Ograničenja – Nacionalni propis koji samozaposlenoj osobi koja boravi u državi članici više od 60 dana zabranjuje da u njoj prometuje vozilom registriranim u drugoj državi članici – Vozilo koje nije namijenjeno da se u biti upotrebljava u prvoj državi članici ni da se stvarno upotrebljava na taj način – Nedopuštenost – Opravdanje – Nepostojanje
(čl. 49. UFEU-a)
(t. 16.-19., 22., 23., 25.-31. i izreka)
Izreka
Članak 49. UFEU-a treba tumačiti na način da mu se protivi nacionalni propis koji samozaposlenoj osobi koja boravi u državi članici dulje od 60 dana zabranjuje da u toj državi članici prometuje vozilom koje je registrirano u drugoj državi članici kada vozilo nije namijenjeno da se prije svega trajno koristi u prvoj državi članici niti se stvarno koristi na taj način.
(
1
)	SL C 148, 4.4.2022.